19 ನೇ ಶತಮಾನದ ಅಂತ್ಯದಲ್ಲಿ ಆಧುನಿಕ ಒಲಂಪಿಕ್ಸ್ನ ಕಲ್ಪನೆಯು ಸಾಕಾರವಾದಾಗ, ಗ್ರೀಸ್‌ನ ಪ್ರಾಚೀನ ವೈಭವವನ್ನು ಸ್ಮರಿಸಿಕೊಂಡು ಸ್ಪರ್ಧೆಯ ಜನಪ್ರಿಯತೆಗಾಗಿ ಆಯೋಜಕರು ಮತ್ತು ಪ್ರಾರಂಭಿಗರು ಎದುರು ನೋಡುತ್ತಿದ್ದರು. ಮ್ಯಾರಥಾನ್ ಅನ್ನು ಆಯೋಜಿಸುವ ಕಲ್ಪನೆಯು ಮೈಕಲೆ ಬ್ರಿಯಲ್ ಅವರಿಂದ ಬಂತು, ಮತ್ತು ಅವರು ಈ ಸ್ಪರ್ಧೆಯು ಅಥೆನ್ಸ್‌ನಲ್ಲಿ 1896 ರಲ್ಲಿ ನಡೆಯುವ ಮೊದಲ ಆಧುನಿಕ ಒಲಂಪಿಕ್ ಆಟಗಳಲ್ಲಿ ಕಾಣಿಸಿಕೊಳ್ಳಬೇಕೆಂದು ಬಯಸಿದ್ದರು. ಈ ಕಲ್ಪನೆಯನ್ನು ಆಧುನಿಕ ಒಲಂಪಿಕ್ಸ್‌ನ ಸ್ಥಾಪಕರಾದ ಪೀರ್ ಡೆ ಕೌಬರ್ಟಿನ್ ಮತ್ತು ಗ್ರೀಕ್ಸ್‌ನವರು ಬೆಂಬಲಿಸಿದರು. ಒಲಂಪಿಕ್ಸ್ ಮ್ಯಾರಥಾನ್‌ಗಾಗಿ 1896 ರ ಮಾರ್ಚ್ 10 ರಂದು ಗ್ರೀಕ್ಸ್‌ನವರು ಆಯ್ಕೆಯ ಓಟವನ್ನು ಸಂಘಟಿಸಿದರು ಮತ್ತು ಅದರಲ್ಲಿ ಚಾರಿಲವೋಸ್ ವಾಸಿಲಕೋಸ್ ಅವರು 3 ಗಂಟೆಗಳು ಮತ್ತು 18 ನಿಮಿಷಗಳಲ್ಲಿ ಜಯಿಸಿದರು (ಪ್ರಾರಂಭಿಕ ಒಲಂಪಿಕ್ಸ್‌ ಮ್ಯಾರಥಾನ್‌ನಲ್ಲಿ ಜಯಗಳಿಸಿದ ಸ್ಪರ್ಧಿಯು ಇಲ್ಲಿ ಐದನೇ ಸ್ಥಾನಗಳಿಸಿದ್ದರು). 1896 ರ ಏಪ್ರಿಲ್ 10ರ ಮೊದಲ ಒಲಂಪಿಕ್ ಮ್ಯಾರಥಾನ್ ನ (ಕೇವಲ ಪುರುಷರ ಓಟದ ಸ್ಪರ್ಧೆ) ಜಯಶಾಲಿಯು ಗ್ರೀಕ್ ಜಲ-ವಾಹಕನಾದ ಸ್ಪಿರಿಡೋನ್ "ಸ್ಪಿರೋಸ್" ಲೂಯಿಸ್ ಅವರಾಗಿದ್ದರು. ಅವರು ಒಲಂಪಿಕ್ಸ್‌ನ ಸ್ಪರ್ಧೆಯನ್ನು 2 ಗಂಟೆಗಳು 58 ನಿಮಿಷಗಳು ಮತ್ತು 50 ಸೆಕೆಂಡುಗಳಲ್ಲಿ ಓಡಿ ಜಯ ಸಾಧಿಸಿದ್ದರು.

ಮಹಿಳೆಯರ ಮ್ಯಾರಥಾನ್ ಸ್ಪರ್ಧೆಯನ್ನು ಅಮೇರಿಕಾದ) (ಲಾಸ್ ಏಂಜಲೀಸ್ ನಲ್ಲಿ ನಡೆದ 1984 ರ ಬೇಸಿಗೆ ಒಲಂಪಿಕ್ಸ್ ನಲ್ಲಿ ಪ್ರಾರಂಭಿಸಲಾಯಿತು ಮತ್ತು ಆ ಸ್ಪರ್ಧೆಯಲ್ಲಿ ಅಮೇರಿಕದ ಜಾನ್ ಬೆನೋಯ್ಟ್ ಅವರು 2 ಗಂಟೆಗಲು 24 ನಿಮಿಷಗಳು ಮತ್ತು 52 ಸೆಕೆಂಡುಗಳಲ್ಲಿ ಓಡಿ ಜಯಸಾಧಿಸಿದರು.

ಆಧುನಿಕ ಕ್ರೀಡೆಯನ್ನು ಪ್ರಾರಂಭಿಸಿದಾಗಿನಿಂದ, ಅಥ್ಲೆಟಿಕ್ಸ್ ವೇಳಾಪಟ್ಟಿಯ ಕೊನೆಯ ಸ್ಪರ್ಧೆಯಾಗಿ ಪುರುಷರ ಒಲಂಪಿಕ್ ಮ್ಯಾರಥಾನ್ ಅನ್ನು ಆಯೋಜಿಸುವುದು ಸಂಪ್ರದಾಯವಾಯಿತು, ಇದು ಮುಕ್ತಾಯ ಸಮಾರಂಭಕ್ಕೆ ಸರಿಯಾಗಿ, ಅಥವಾ ಆ ಸಮಯದೊಳಗೆ ಒಲಂಪಿಕ್ ಸ್ಟೇಡಿಯಂನೊಳಗೆ ಸ್ಪರ್ಧೆಯನ್ನು ಪೂರ್ಣಗೊಳಿಸುವುದನ್ನು ಒಳಗೊಂಡಿತು . 2004 ರ ಬೇಸಿಗೆಯ ಒಲಂಪಿಕ್ಸ್ ಸ್ಪರ್ಧೆಯು ಸಂಪ್ರದಾಯಬದ್ಧ ಮಾರ್ಗವಾದ ಮ್ಯಾರಥಾನ್ ನಿಂದ ಅಥೆನ್ಸ್ ಗೆ ಪುನರುಜ್ಜೀವನ ನೀಡಿತು, ಮತ್ತು ಈ ಸ್ಪರ್ಧೆಯು 1896 ಒಲಂಪಿಕ್ಸ್ ಸ್ಪರ್ಧೆಯ ಸ್ಥಳವಾದ ಪಾನಾಥಿನೈಕೋ ಸ್ಟೇಡಿಯಂನಲ್ಲಿ ಕೊನೆಗೊಂಡಿತು.

ಒಲಂಪಿಕ್ಸ್‌ನ ಪುರುಷರ ದಾಖಲೆಯು ಕೀನ್ಯಾದ ಸಾಮ್ಯುಯೆಲ್ ಕಾಮಾವು ವಾಂಜಿರು ಅವರ ಹೆಸರಿನಲ್ಲಿದ್ದು, ಅವರು 2008 ಬೇಸಿಗೆ ಒಲಂಪಿಕ್ಸ್ ನಲ್ಲಿ ದೂರವನ್ನು 2:06:32 ಸಮಯದಲ್ಲಿ ಕ್ರಮಿಸಿ ದಾಖಲೆ ಸ್ಥಾಪಿಸಿದರು. ಒಲಂಪಿಕ್ಸ್‌ನ ಮಹಿಳೆಯರ ದಾಖಲೆಯು ಜಪಾನಿನ ನೌಕೋ ತಾಕಾಹಾಶಿ ಅವರ ಹೆಸರಿನಲ್ಲಿದ್ದು, ಅವರು 2000 ಬೇಸಿಗೆ ಒಲಂಪಿಕ್ಸ್ ನಲ್ಲಿ ದೂರವನ್ನು 2:23:14 ಸಮಯದಲ್ಲಿ ಕ್ರಮಿಸಿ ದಾಖಲೆ ಸ್ಥಾಪಿಸಿದರು.

ಆಧುನಿಕ ಒಲಂಪಿಕ್ಸ್ ಮ್ಯಾರಥಾನ್
ಮಾರ್ಗ
ಓಟದ ಮೊದಲು
ಅಂಕಿಅಂಶಗಳು